《潇湘八景图·潇湘夜雨》
宋代·叶茵

云气浮江天已夕，江树号风飞雨迫。
凄凉正则赋怀沙，疑与渔翁分半席。
一声暧乃隔中流，打篷淅霎添旅愁。
土膏动脉晓色媚，农将有事于西畴。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。